Ένα τραγικό και ταυτόχρονα θλιβερό περιστατικό συνέβη σε σχολείο της Πάτρας, όπου μία μαθήτρια 17 ετών λιποθύμησε από την πείνα.

Μάρτυρας στο περιστατικό ήταν η διευθύντρια του σχολείου, μπροστά στην οποία λιποθύμησε η 17χρονη.

Σύμφωνα με πληροφορίες του patrastimes.gr η οικογένεια έχει άλλα δυο παιδιά ηλικίας 14 και 10 ετών και ζει υπό τραγικές συνθήκες, καθώς η μητέρα είναι άνεργη και ο πατέρας εξαφανισμένος.

Η διευθύντρια του σχολείου κάλεσε φορείς και πολίτες να προσφέρουν τρόφιμα, τα οποία θα δοθούν στην οικογένεια.